**บทที่ 1**

**บทนำ**

**1.1 ที่มาและความสำคัญของการศึกษาค้นคว้า**

ในปัจจุบันสารเคมีอันตรายถูกนำมาใช้ในผลิตภัณฑ์ที่ใช้ในชีวิตประจำวันมากขึ้น ไม่ว่าจะเป็นยาฆ่าแมลง ผลิตภัณฑ์ดับกลิ่น ผลิตภัณฑ์ทำความสะอาด ไปจนถึงผลิตภัณฑ์ที่ดูเหมือนจะปลอดภัยอย่างน้ำยาลบคำผิด สบู่เหลว แชมพู น้ำยาล้างจาน น้ำยาซักผ้า สารเคมีเหล่านี้สามารถสะสมในร่างกายระยะยาวและอาจกลายเป็นสารก่อมะเร็งได้

สารเคมีในชีวิตประจำวันมีปริมาณสูงและส่งผลกระทบต่อสุขภาพของประชาชนเพิ่มขึ้น สาเหตุหลักมาจากความสะดวกสบายในชีวิตประจำวันที่เกิดจากสารเคมีเหล่านี้ ทำให้หลายคนลืมนึกถึงผลเสียที่จะตามมาจากการใช้ประโยชน์อย่างผิดวิธี และความต้องการสินค้าอำนวยความสะดวกในชีวิตประจำวันที่เพิ่มขึ้น ทำให้มีการนำเข้าสารตั้งต้นสำหรับการผลิตสินค้าเข้ามาเพื่อใช้ในอุตสาหกรรมเหล่านี้จำนวนมาก

คณะผู้จัดทำเล็งเห็นถึงคุณค่าของสมุนไพรและต้องการที่จะผลิตน้ำยาซักผ้าสมุนไพรที่มีคุณสมบัติที่ดีต่อสุขภาพและสิ่งแวดล้อม ซึ่งนอกจากจะเป็นประโยชน์ต่อผู้บริโภคแล้ว ยังสามารถสร้างอาชีพให้กับคนในชุมชนได้อีกด้วย

**1.2 จุดมุ่งหมายของการศึกษาค้นคว้า**

เพื่อเปรียบเทียบประสิทธิภาพของน้ำยาซักผ้าจากสมุนไพรธรรมชาติกับผงซักฟอกตามท้องตลาด

**1.3 สมมติฐานของการศึกษาค้นคว้า**

น้ำยาซักผ้าจากสมุนไพรธรรมชาติมีประสิทธิภาพในการทำความสะอาดเท่ากับผงซักฟอกตามท้องตลาด แต่มีความอ่อนโยนต่อผิวและสิ่งแวดล้อมมากกว่า

**1.4 ขขอบเขตของการศึกษาค้นคว้า**

1.4.1 สมุนไพรตามท้องถิ่น

1.4.2 ผงซักฟอกตามท้องตลาด

1.4.3 ระยะเวลาดำเนินการ

**1.5 ตัวแปร**

ตัวแปรต้น สมุนไพรตามท้องถิ่นและผงซักฟอกตามท้องตลาด

ตัวแปรตาม ประสิทธิภาพในการซักผ้าของสมุนไพรตามท้องถิ่นและประสิทธิภาพในการซักผ้าของผงซักฟอกตามท้องตลาด

ตัวแปรควบคุม ปริมาณของส่วนผสมในการทำน้ำยาซักผ้าสมุนไพร

**1.6 นิยามเชิงปฏิบัติการ**

1.6.1 น้ำยาซักผ้าจากสมุนไพรธรรมชาติ หมายถึง สมุนไพรตามท้องถิ่นที่สามารถนำมาทำน้ำยาซักผ้าได้ และไม่ก่อให้เกิดการระคายเคือง และไม่ทำลายสิ่งแวดล้อม

1.6.2 ผงซักฟอกดำท้องตลาด หมายถึง ผงซักฟอกที่มีขายตามท้องตลาด และมีสารเคมีเป็นส่วนผสม